**Приложение № 6**

/ПРОЕКТ/

**Д О Г О В О Р**

**№ ................./................2017г.**

Днес, …...……….2017г. в гр.София между:

**“БДЖ – ПЪТНИЧЕСКИ ПРЕВОЗИ” ЕООД**, със седалище и адрес на управление: гр. София 1080, община Столична, район “Средец”, ул.”Иван Вазов” № 3, вписано в търговския регистър при Агенцията по вписванията с ЕИК № 175405647, ИН по ДДС № BG 175405647, представлявано от **Пламен Ангелов Пешаров** – Управител, наричано по-долу за краткост **“ВЪЗЛОЖИТЕЛ”**

и

………...................………………………………….., със седалище и адрес на управление: …..............………………………………………….., вписано в Търговския регистър при Агенция по вписванията с ЕИК № ……………………., ИН по ДДС № ……………………., представлявано от ……………………………………- …………….., наричано за краткост **“ИЗПЪЛНИТЕЛ”**,

**на основание чл. 183 във връзка с чл. 108, т.1 от Закона за обществените поръчки, и влязло в сила Решение № …/……....2017 г. на**  **Управителя на “БДЖ - Пътнически превози” ЕООД за класиране и определяне на изпълнител, се сключи настоящият договор за следното:**

1. **ПРЕДМЕТ НА ДОГОВОРА**

**1.1. ВЪЗЛОЖИТЕЛЯТ** възлага, а **ИЗПЪЛНИТЕЛЯТ** приема да извърши, при условията на настоящия договор, преокомплектоване с нови колела на 20 броя колооси за талига Y32, с включени операции по окачествяване и ремонт на спирачни дискове, предназначени за среден ремонт на спални вагони WL 7071 на „БДЖ – Пътнически превози” ЕООД, в съответствие с одобрените от „БДЖ-Пътнически превози” ЕООД„**Технология/Технически условия за преокомплектоване на колооси”/ОТУ 4 15/V/ и „Технически условия за производство и доставка на колела за пътнически вагони”/ОТУ 2 11/ IV/** на ИЗПЪЛНИТЕЛЯ **–** приложения съответно №3 и №4 към настоящия договор.

**1.2.** Ремонтът на колоосите чрез преокомплектоване се извършва в съответствие с **„Технология/Технически условия за преокомплектоване на колооси”** на ИЗПЪЛНИТЕЛЯ, одобрена от „БДЖ-Пътнически превози” ЕООД, окомплектована с чертежи, образци на протоколи и съответните инструкции за безразрушителен контрол (NDT), Приложение №3 към настоящия договор

1.2.1. Преокомплектоването на вагонните колооси се извършва по заявка на ВЪЗЛОЖИТЕЛЯ, в която се посочва вида и броя на колоосите и броя на подлежащите за подмяна части на колоостта. /Това не отменя условието, че ако в хода на ремонта бъдат установени недопустими повреди по други, непосочени елементи, ИЗПЪЛНИТЕЛЯТ съгласувано с ВЪЗЛОЖИТЕЛЯ да ги подмени с оглед връщането на напълно годна за експлоатация колоос/.

**1.3.** За преокомплектованите колооси ИЗПЪЛНИТЕЛЯТ издава сертификат за качество, придружен с протоколи от всички проведени изпитания на оста и колооста (геометрия, ултразвук, магнитно-прахова дефектоскопия, дебаланс, ел. съпротивление, размерна схема, диаграми на запресоване). Допуска се сертификатът да се издава за единична колоос или за група колооси. За обработените колела предоставя сертификат или ЕО декларация за съответствие, удостоверяващи квалификацията за производство на вагонните колела, съгласно изискванията на TSI и протоколи от изпитванията.

**1.4.** ИЗПЪЛНИТЕЛЯТ, съгласувано с ВЪЗЛОЖИТЕЛЯ, експедира преокомплектованите колооси към съответното вагонно депо с приемо-предавателен протокол за преокомплектованите колооси по образец, Приложение №2 към настоящия договор.

***Забележка*:** *Заложените данни в образеца на приемо-предавателния протокол за преокомплектовани колооси, Приложение №2 към проекта на договор, за приемане от ремонт на вагонни колооси са минимални и не ограничават ИЗПЪЛНИТЕЛЯ да добави и други данни.*

**1.5.** ИЗПЪЛНИТЕЛЯТ изготвя актове за брак на осите, които е окачествил като „негодни” /и неподлежащи на ремонт/ за повторна употреба.

За отпадналите/бракувани части от всяка една постъпила за ремонт партида се изготвя констативен протокол. В протокола се цитира: №/дата на приемо-предавателния протокол за постъпване на партидата за ремонт, количеството и вида на отпадналите/бракувани части /колела, спирачни дискове, оси, колооси/. За бракуваните оси и колооси ИЗПЪЛНИТЕЛЯТ изготвя индивидуални актове за брак /*за изпълнител от РБългария – съгласно образците в инструкцията за колооси и вагонни лагери на «Холдинг БДЖ» ЕАД, за ИЗПЪЛНИТЕЛ от друга страна – по образци на ИЗПЪЛНИТЕЛЯ съгласно неговата сертификация/.*

**1.6.** ИЗПЪЛНИТЕЛЯТ предава **периодично** отпадналите/бракувани части на ВЪЗЛОЖИТЕЛЯ след съгласуване за дата, час и място с ВЪЗЛОЖИТЕЛЯ и двустранно подписан приемо-предавателен протокол по брой и вид, като транспорта им на територията на РБългария е за сметка на ВЪЗЛОЖИТЕЛЯ /*за ИЗПЪЛНИТЕЛ ситуиран на територията на РБългария*/. В този случай предаването и приемането на бракуваните части се извършва на територията на ИЗПЪЛНИТЕЛЯ.

**1.7.** ВЪЗЛОЖИТЕЛЯТ компенсира с годни оси тези, за които ИЗПЪЛНИТЕЛЯТ е изготвил актове за брак (*виж предходна т.1.6.)*

**IІ. ЦЕНА И НАЧИН НА ПЛАЩАНЕ**

**2.1** Единичните цени за ремонт на вагонни колооси чрез преокомплектоване по видове и количества са, както следва:

|  |  |  |  |  |
| --- | --- | --- | --- | --- |
| **Тип** | **Брой колооси** | **Ед. Цена/без ДДС** | **Обща стойност/безДДС** |  |
| **Преокомплектоване с нови колела на 20 броя колооси за талига Y32, с включени операции по окачествяване и ремонт на спирачни дискове, предназначени за среден ремонт на спални вагони WL 7071** | **20** |  |  |  |

**2.2.** Общата стойност на договора, възлиза на **........................** *в цифри* **/...........................................................** *с думи* **/ лева без ДДС**.

**2.3.** Цената се разбира EXW /франко склад на ИЗПЪЛНИТЕЛЯ/ съгласно „ИНКОТЕРМС 2010” и не подлежи на промяна по време на изпълнение на настоящия договор /*за ИЗПЪЛНИТЕЛ ситуиран на територията на РБългария*/.

**2.4.** Плащането се извършва в лева по банков път, в срок до 30 /тридесет/ дни, след представяне на фактура в оригинал, констативен протокол за отпаднали части, сертификат за качество на колоосите, сертификат по т.3.1/3.2, съгласно EN 10204, двустранно подписани приемо-предавателни протоколи за извършената работа и протоколи и диаграми от отделните изпитания.

**2.5.** Плащането се извършва по сметката на Изпълнителя: Банка:……………………., клон: …….., гр. ………., BIC: ……………………………, IBAN …….........

**2.6.** Необходими документи за извършване на плащане :

- **фактура в оригинал**, издадена на името на «БДЖ-Пътнически превози» ЕООД с МОЛ: Пламен Пешаров, на адрес - 1080 София, ул.”Иван Вазов” №3 и съдържаща, освен задължителните реквизити, № и предмет на договора;

- **констативен протокол** за отпаднали части;

-двустранно подписан/и **приемо-предавателен/и протокол/и за преокомплектовани колооси**, удостоверяващ/и предаването на преокомплектованите колооси на съответното ППП за извършената работа;

- **сертификат за качество** на колоосите;

**- сертификат** по т.3.1/3.2, съгласно EN 10204;

- **протоколи и диаграми** от отделните изпитания на оста и колооста (геометрия, ултразвук, магнитно-прахова дефектоскопия, дебаланс, ел. съпротивление, размерна схема, диаграми за запресоване) и сертификат за качество на спирачните дискове;

**2.7.** Адрес, на който трябва да се изпращат документите за извършване на плащането: ”БДЖ – Пътнически превози” ЕООД” гр. София 1080, ул. “Иван Вазов” №3, дирекция „ПЖПС”, отдел „Пътнически вагони”.

**2.8.** На плащане подлежат само приетите изделия. При непредставяне в срок и на посочения адрес на цитираните документи, срокът за плащане се удължава с толкова дни, с колкото е закъсняло представянето на документите**.**

**IIІ. СРОК И МЯСТО НА ИЗПЪЛНЕНИЕ**

**3.1.** Договорът влиза в сила от подписването му от двете страни и е за срок от 3 /три/ месеца или до изчерпване стойността на договора.

**3.2.** Колоосите, подлежащи на преокомплектоване, се предоставят от ВЪЗЛОЖИТЕЛЯ на ИЗПЪЛНИТЕЛЯ, чрез писмена заявка от ВЪЗЛОЖИТЕЛЯ.

**3.3.** **Срок на преокомплектовка** - до 10 /десет/ календарни дни след доставка на старите колооси за преокомплектоване и подписване на приемо-предавателен протокол за колооси предадени за ремонт по образец, Приложение №1 към настоящия договор.

При установяване на брак на предоставените за преокомплектоване вагонни колооси ИЗПЪЛНИТЕЛЯ чрез писмено **уведомление,** предоставя информацията за това на ВЪЗЛОЖИТЕЛЯ. Срока за изпълнение на подадени за преокомплектоване колооси, когато има брак на вагонни оси спира да тече от момента на уведомлението до момента на предоставяне на годни за преокомплектоване вагонни оси от ВЪЗЛОЖИТЕЛЯ на ИЗПЪЛНИТЕЛЯ.

**3.4.** **Място на изпълнение** – доставката на вагонни колооси за ремонт чрез преокомплектоване ще се извършва на територията на ИЗПЪЛНИТЕЛЯ.

**IV. ПРАВА И ЗАДЪЛЖЕНИЯ НА СТРАНИТЕ**

**4.1.** ВЪЗЛОЖИТЕЛЯТ има право:

4.1.1. Да получи от ИЗПЪЛНИТЕЛЯ при посочените в настоящия договор условия, преокомплектовани 20 броя колооси за спални вагони WL 7071.

4.1.2. Да изисква от ИЗПЪЛНИТЕЛЯ да изпълнява в срок и без отклонения ремонт на вагонни колооси чрез преокомплектоване съгласно т.1.1. от настоящия договор.

4.1.3. Да извършва проверка във всеки момент от изпълнението на договора относно технологията на преокомплектоването на вагонните колооси без това да пречи на оперативната дейност на ИЗПЪЛНИТЕЛЯ.

4.1.4. Да участва при техническото приемане на преокомплектованите колооси заедно с представителите на заводските органи за контрол на качеството.

4.1.5. Да участва при приемане на бракуваните части при преокомплектоване на колоосите заедно с представителите на заводските органи за контрол на качеството.

4.1.6. Да задържи или усвои съответна част от гаранцията за изпълнение при неизпълнение от страна на ИЗПЪЛНИТЕЛЯ на клаузи от договора и да получи неустойка в размера, определен в раздел IX от настоящия договор.

4.1.7. Да прави рекламации при установяване на некачествена доставка, която не е в съответствие с „**Технология/Технически условия за преокомплектоване на колооси”** на Изпълнителя, одобрена от „БДЖ – Пътнически превози” ЕООД и **„Технически условия за производство на колела за пътнически вагони”** на Изпълнителя,одобрена от „БДЖ-Пътнически превози” ЕООД” **–** приложения съответно № 3 и №4 към настоящия договор.

4.1.8. Да изисква от ИЗПЪЛНИТЕЛЯ да сключи и да му представи договори за подизпълнение с посочените в офертата му подизпълнители.

4.2. ВЪЗЛОЖИТЕЛЯТ е длъжен:

4.2.1. Да заплати на ИЗПЪЛНИТЕЛЯ възнаграждение в размер, при условия и в срокове съгласно настоящия договор.

4.2.2. ВЪЗЛОЖИТЕЛЯТ се задължава да не разпространява под каквато и да е форма всяка предоставена му от ИЗПЪЛНИТЕЛЯ информация, имаща характер на търговска тайна и изрично упомената от ИЗПЪЛНИТЕЛЯ като такава в представената от него оферта.

4.3. ИЗПЪЛНИТЕЛЯТ има право:

4.3.1. Да получи уговореното възнаграждение при условията и в сроковете, посочени в настоящия договор.

4.3.2. Да иска от ВЪЗЛОЖИТЕЛЯ необходимото съдействие за осъществяване на работата по договора, включително предоставяне на нужната информация и документи за изпълнение на договора.

**4.4.** ИЗПЪЛНИТЕЛЯТ e длъжен:

4.4.1. Да извършва всички технологични операции по преокомплектоването в пълния им обем и качество съгласно одобрената от „БДЖ-Пътнически превози” ЕООД „Технология/Технически условия за преокомплектоване на колооси”на ИЗПЪЛНИТЕЛЯдо степен годна за експлоатация колоос - Приложение №3 към настоящия договор.

4.4.2. Да извършва всички технологични операции по преокомплектоването в пълния им обем и качество съгласно одобрени от „БДЖ-Пътнически превози” ЕООД „Технически условия за производство на колела за пътнически вагони” на ИЗПЪЛНИТЕЛЯдо степен годна за експлоатация колоос - Приложение №4 към ностоящия договор.

4.4.3. Да удостоверява качеството на преокомплектоването със сертификат за качество, протоколи от всички проведени изпитания (ултразвуков сертификат, магнитно-прахова дефектоскопия, дебаланс, ел.съпротивление, размерна схема, диаграми на запресоване). За обработените колела чрез сертификат или ЕО декларация за съответствие на колелата съгласно TSI и протоколи от изпитванията.

4.4.4. Да предава преокомплектованите колооси придружени със сертификат за качество, протоколите от изпитанията и двустранно подписан приемо-предавателния протокол за преокомплектовани колооси - Приложение №2 към настоящия договор, а обработените колела, съгласно TSI с протоколи от изпитванията.

4.4.5. Да изготвя актове за брак на осите, които е окачествил като „негодни” /и неподлежащи на ремонт/ за повторна употреба.

За отпадналите/бракувани части от всяка една постъпила за ремонт партида да изготвя констативен протокол. В протокола се цитира: №/дата на приемо-предавателния протокол за постъпване на партидата за ремонт, количеството и вида на отпадналите/бракувани части /колела, спирачни дискове, оси, колооси/. За бракуваните оси и колооси ИЗПЪЛНИТЕЛЯТ изготвя индивидуални актове за брак /*за изпълнител от Република България – съгласно образците в инструкцията за колооси и вагонни лагери на «Холдинг БДЖ» ЕАД, за ИЗПЪЛНИТЕЛ от друга страна – по образци на ИЗПЪЛНИТЕЛЯ съгласно неговата сертификация*/.

4.4.6. Периодично да предава на ВЪЗЛОЖИТЕЛЯ отпадналите /бракувани/ части при преокомплектоването на колоосите след съгласуване за дата, час и място с ВЪЗЛОЖИТЕЛЯ и двустранно подписан приемо-предавателен протокол по брой и вид.

4.4.7. Да не предоставя документи и информация на трети лица относно изпълнението на поръчката, както и да не използва информация, станала му известна при изпълнение на задълженията му по настоящия договор.

4.4.8. Да сключи договор/договори за подизпълнение с посочените в офертата му подизпълнители в срок от 7 дни от сключване на настоящия договор и да предостави оригинален екземпляр на ВЪЗЛОЖИТЕЛЯ в 3-дневен срок.

**V. КАЧЕСТВО. ГАРАНЦИОНЕН СРОК**

**5.1.** ИЗПЪЛНИТЕЛЯТ се задължава да извършва всички технологични операции по преокомплектоването в пълния им обем и качество съгласно одобрената от „БДЖ-Пътнически превози” ЕООД „Технология/Технически условия за преокомплектоване на колооси”на ИЗПЪЛНИТЕЛЯ, комплектована с чертежи, образци на протоколи и съответните инструкции за безразрушителен контрол, Приложение №3 към настоящия договор.

**5.2.** ИЗПЪЛНИТЕЛЯТ се задължава да извършва всички технологични операции по преокомплектоването в пълния им обем и качество съгласно одобрената от „БДЖ-Пътнически превози” ЕООД „Технология/Технически условия за производство и доставка на колела за пътнически вагони”на ИЗПЪЛНИТЕЛЯ, комплектована с чертежи, Приложение №4 към настоящия договор.

**5.3.** Гаранционният срок на преокомплектованите вагонни колооси е, както следва:

- 2 години за пресовите сглобки (колело/ос и спирачен диск/ос) и за недопустими дефекти по частите втора употреба - неоткрити или внесени по време на ремонта, и водещи до съкращаване на експлоатационния живот на колооста или разрушаването й;

- 5 години за обработените колела и започва да тече от датата на монтажа под вагон, но не – повече от 6 години от датата на доставката им.

**VІ. ТРАНСПОРТИРАНЕ, ПРЕДАВАНЕ И ПРИЕМАНЕ**

**6.1.** Транспортът на 20 броя вагонни колооси при изпращането им за преокомплектоване се организира и е за сметка на ВЪЗЛОЖИТЕЛЯ, а при експедиране на преокомплектованите колооси транспортът се организира от ИЗПЪЛНИТЕЛЯ и е за сметка на ВЪЗЛОЖИТЕЛЯ в случай, че ИЗПЪЛНИТЕЛЯТ е българско юридическо лице и е ситуиран на територията на Република България.

В случай, че ИЗПЪЛНИТЕЛЯТ е чуждестранно юридическо лице и е ситуиран извън територията на Република България транспорта, в рамките на територията на Република България е за сметка на ВЪЗЛОЖИТЕЛЯ, а извън територията на Република България – за сметка на ИЗПЪЛНИТЕЛЯ, съответно от и до границата на Република България.

**6.2.** ВЪЗЛОЖИТЕЛЯТ изпраща колоосите за преокомплектоване с напълно демонтирани буксови възли (вкл. и вътрешните лагерни гривни и лабиринтни гривни ).

**6.3.** ВЪЗЛОЖИТЕЛЯТ предава на ИЗПЪЛНИТЕЛЯ колоосите за преокомплектоване с писмена заявка и доставка на старите колооси за преокомплектоване и подписване на приемо-предавателен протокол за колооси предадени за ремонт по образец, Приложение №1 към настоящия договор.

**6.4.** Вагонните колооси следва да бъдат товарени и укрепвани от ВЪЗЛОЖИТЕЛЯ при изпращане на колоосите за преокомплектоване и от ИЗПЪЛНИТЕЛЯ при експедиране на преокомплектованите колооси, съгласно изискванията на превозвача, което осигурява запазване на потребителските им качества след транспортирането.

**6.5.** Приемането и предаването на вагонните колооси за и след преокомплектоване, се извършва от представители на ВЪЗЛОЖИТЕЛЯ и ИЗПЪЛНИТЕЛЯ на територията на ИЗПЪЛНИТЕЛЯ /в случай, че ИЗПЪЛНИТЕЛЯ е ситуиран на територията на Република България/ **или** в базите на ВЪЗЛОЖИТЕЛЯ в градовете София, Горна Оряховица и Пловдив, в присъствието на представител на ИЗПЪЛНИТЕЛЯ в случай, че ИЗПЪЛНИТЕЛЯТ е чуждестранно юридическо лице, като командировъчните разходи са за сметка на ИЗПЪЛНИТЕЛЯ.

**6.6.** ИЗПЪЛНИТЕЛЯТ е длъжен да изпрати писмена покана до ВЪЗЛОЖИТЕЛЯ за приемане на преокомплектованите вагонни колооси, минимум 3/три/ дни преди датата за приемане.

**6.7.** При предаването на преокомплектованите колооси ВЪЗЛОЖИТЕЛЯТ и ИЗПЪЛНИТЕЛЯТ подписват приемо-предавателен протокол за преокомплектовани колооси по образец, Приложение №2 към настоящия договор.

***Забележка*:** *Заложените данни в образеца на приемо-предавателния протокол за преокомплектовани колооси, Приложение №2 към проекта на договор, за приемане от ремонт на вагонни колооси са минимални и не ограничават ИЗПЪЛНИТЕЛЯ да добави и други данни.*

**VІІ. РЕКЛАМАЦИИ**

ВЪЗЛОЖИТЕЛЯТ предявява всички рекламации по колоосите и съставните им части (втора употреба или нови) към ИЗПЪЛНИТЕЛЯ.

**7.1.** При видими недостатъци, рекламации се предявяват писмено от ВЪЗЛОЖИТЕЛЯ в срок от 5 /пет/ дни след констатиране им. В 7 /седем/ дневен срок от получаване на рекламационното писмо дефектите се описват от експертна комисия на ВЪЗЛОЖИТЕЛЯ и ИЗПЪЛНИТЕЛЯ.

**7.2.** Рекламации за скрити дефекти се предявяват от ВЪЗЛОЖИТЕЛЯ в срок от 5 / пет / дни от установяването им при условие, че дефектът е открит в рамките на гаранционния срок. В 7 /седем/ дневен срок от получаване на рекламационното писмо дефектите се описват от експертна комисия на ВЪЗЛОЖИТЕЛЯ и ИЗПЪЛНИТЕЛЯ.

**7.3.** Рекламациите се удостоверяват с протокол, подписан от двете страни, а при непостигане на съгласие между тях - с акт на независима организация за контрол.

**7.4.** Рекламациите се уреждат чрез замяна на дефектиралите елементи за сметка на ИЗПЪЛНИТЕЛЯ, в срок до 30 /тридесет/ дни от датата на предявяването им. За подменените вагонни колооси тече нов гаранционен срок. Ако ИЗПЪЛНИТЕЛЯТ не възстанови дефектната или липсваща стока в горепосочения срок, доставката, предмет на договора се счита неизвършена и ИЗПЪЛНИТЕЛЯТ дължи предвидените в договора санкции и възстановяване на заплатената стойност на рекламираното количество.

**VІІІ. ГАРАНЦИЯ ЗА ИЗПЪЛНЕНИЕ**

**8.1.** Гаранцията за изпълнение на договора е под формата на безусловна и неотменяема банкова гаранция, парична сума (депозит) по посочена от ВЪЗЛОЖИТЕЛЯ сметка или застраховка, която обезпечава изпълнението чрез покритие на отговорността на изпълнителя, по преценка на ИЗПЪЛНИТЕЛЯ и е в размер на ..................... лв., което представлява 5 % от общата стойност на договора. Гаранцията за изпълнение под формата на безусловна и неотменяема банкова гаранция или застраховка, която обезпечава изпълнението чрез покритие на отговорността на изпълнителя са със срок на валидност 30 /тридесет/ дни след изтичане на срока на договора.

**8.2.** Гаранцията за изпълнение или част от нея се задържа от ВЪЗЛОЖИТЕЛЯ:

8.2.1. При неизпълнение на задължението по настоящия договор – частично или изцяло.

**8.3.**Когато гаранцията за изпълнение е банкова гаранция или застраховка, тя се усвоява от Възложителя,чрез писмено уведомление до съответната банка или застраховател, че Изпълнителят не е изпълнил договора, без да е необходимо посочване на конкретни обстоятелства или представяне на доказателства.

**8.4.** При усвояване на гаранция, която е под формата на внесен депозит, Възложителят писмено уведомява за решението си и за размера на усвоената част от гаранцията на Изпълнителя.

**8.5.** Възложителят има право да усвои такава част от гаранцията, която покрива отговорността на Изпълнителя за неизпълнението, включително размера на начислените неустойки и обезщетения.

**8.6.** Възложителят уведомява писмено Изпълнителя за намерението си да пристъпят към усвояване на гаранцията.

**8.7.** Възложителят има право да усвои сумата от гаранцията, без това да го лишава от правото да търси обезщетение за претърпени вреди, които са в по-голям размер.

**8.8.** Гаранцията за изпълнение на договора се освобождава, 30 дни след приключване изпълнението му.

**8.9.** ВЪЗЛОЖИТЕЛЯ задържа гаранцията за изпълнение на договора, ако в процеса на неговото изпълнение възникне спор между страните, внесен за решаване от компетентния орган.

**ІХ. НЕУСТОЙКИ**

9.1. При неизпълнение на задълженията по настоящия договор, закъснения, частични доставки или изпълнение с некачествена стока, Изпълнителят дължи неустойка в размер на 0,5% на ден от стойността на неизпълнението, но не повече от 10% от стойността на неизпълнението или произлезлите от това щети, вреди и пропуснати ползи, ако са по – големи.

9.2. При пълно неизпълнение на доставката по договора, Изпълнителят дължи на Възложителя неустойка в размер на 10% от стойността на договора.

9.3. Възложителят има право да приспада начислената по предходната клауза неустойка от Гаранцията за изпълнение на договора учредена в негова полза, или от всяка друга сума дължима на Изпълнителя по този договор.

9.4. При закъснение на плащането Възложителят дължи обезщетение на Изпълнителя в размер на законната лихва върху забaвената сума за всеки ден закъснение, но не повече от 10 % от неизпълнението.

Х. СПОРОВЕ

10.1. Всеки спор, породен от този договор или отнасящ се до него, ще бъде разрешаван доброволно по пътя на преговори, взаимни консултации и обмен на мнения, като постигнатото съгласие между страните ще бъде оформено в писмено споразумение.

10.2. В случай, че не бъде постигнато съгласие по т. 10.1, всички спорове, породени от този договор или отнасящи се до него, могат да бъдат решавани чрез медиация.

10.3. В случай, че не бъде постигнато съгласие по т. 10.2, всички спорове, породени от този договор или отнасящи се до него, ще бъдат разрешавани по съдебен ред.

10.4. Медиацията не е задължителна преди отнасяне на спора за решаване по съдебен ред.

**XI. ФОРСМАЖОР**

**11.1.** Страните не носят отговорност за пълно или частично неизпълнение на задълженията по договора, ако то се дължи на "непреодолима сила" /форсмажор/.

**11.2.** Страната, която е изпаднала в невъзможност да изпълни задълженията си поради настъпило форсмажорно обстоятелство, е длъжна в 5-дневен срок да уведоми писмено другата страна за възникването му, както и за предполагаемия период на действие и прекратяване на форсмажорното обстоятелство като представя съответните официални документите издадени от компетентните органи, удостоверяващи наличието на форсмажор.

**XІІ. СЪОБЩЕНИЯ**

**12.1.** Всички съобщения между страните, свързани с изпълнението на настоящия договор, са валидни, ако са направени в писмена форма и са подписани от упълномощени представители на ВЪЗЛОЖИТЕЛЯ и ИЗПЪЛНИТЕЛЯ.

**12.2.** За дата на получаване на съобщението се смята:

- датата на предаването – при предаване на ръка на съобщението;

- датата, посочена на обратната разписка – при изпращане по пощата;

- датата на приемането – при изпращане по факса.

**12.3.** За валидни адреси за приемане на съобщенията, свързани с изпълнение на настоящия договор и предаване на документи се смятат:

**ЗА ВЪЗЛОЖИТЕЛ: ЗА ИЗПЪЛНИТЕЛ:**

гр. София 1080 ....................................

ул.”Иван Вазов” № 3 ....................................

„БДЖ-Пътнически превози” ЕООД ....................................

Дирекция „ПЖПС” ....................................

Отдел ”Пътнически вагони” .....................................

тел. .............................

факс:........................................

**12.4.** При промяна на адреса, съответната страна е длъжна да уведоми другата в тридневен срок от промяната.

В случай, че страната по договора не изпълни това свое задължение, всички съобщения изпратени до последния валиден по договора адрес се считат за получени от адресата.

**ХІIІ. ОБЩИ ПОЛОЖЕНИЯ. ПРЕКРАТЯВАНЕ НА ДОГОВОРА.**

**13.1.** Изменения в настоящия договор не се допускат, освен в случаите на чл. 116 ал. 1 от ЗОП.

**13.2.** При настъпване на форсмажорни обстоятелства срокът на действие на настоящия договор се удължава с тяхното времетраене.

**13.3.** Настоящият договор се прекратява:

* 1. с изтичане на срока, за който е сключен;
  2. по взаимно съгласие между страните, изразено в писмена форма;
  3. при виновно неизпълнение на задълженията на една от страните по Договора - с 10-дневно писмено предизвестие от изправната до неизправната страна;
  4. при констатирани нередности и/или конфликт на интереси - с изпращане на едностранно писмено предизвестие от Възложителя до Изпълнителя, в срок до 10 дни;
  5. с окончателното му изпълнение;
  6. по реда на чл.118, ал.1 от ЗОП;
  7. когато са настъпили съществени промени във финансирането на обществената поръчка – предмет на Договора, извън правомощията на Възложителя, които той не е могъл или не е бил длъжен да предвиди или да предотврати – с писмено уведомление в срок до 10 дни след настъпване на обстоятелствата, след уреждане на финансовите взаимоотношения.
  8. С изчерпване стойността на договора.

**13.4.** Възложителят може да прекрати Договора без предизвестие, когато Изпълнителят:

1. забави изпълнението на някое от задълженията си с повече от десет работни дни;
2. не отстрани в разумен срок, определен от Възложителя, констатирани нередности;
3. не изпълни точно някое от задълженията си по Договора;
4. използва подизпълнител, без да е декларирал това в офертата си или ползва подизпълнител, различен от посочения в офертата му;
5. бъде обявен в несъстоятелност или когато е в производство по ликвидация.

**13.5.** При преобразуване на Изпълнителя в съответствие със законодателството на държавата, в която е установен, Възложителят сключва договор за продължаване на договора за обществена поръчка с правоприемник. Договор за продължаване на договора за обществена поръчка се сключва само с правоприемник, за когото не са налице обстоятелствата по чл.67, ал.6 от ЗОП и изискванията относно критериите за подбор. С договора с правоприемника не може да се правят промени в договора за обществената поръчка. Когато при преобразуването дружеството на първоначалния Изпълнител не се прекратява, то отговаря солидарно с новия Изпълнител - правоприемник.

- При преобразуване на Изпълнителя, ако правоприемникът не отговаря на условията по **т.13.5.**, изречение второ, договорът за обществената поръчка се прекратява по право, като Изпълнителят, съответно правоприемникът дължи обезщетение по общия исков ред.

Настоящият договор се състои от 8 /осем/ страници и се състави, подписа и подпечата в два еднообразни екземпляра, по един за всяка от страните.

**Приложения:**

1. **Приложение №1** - Образец на приемо-предавателен протокол за колооси, предадени за ремонт
2. **Приложение №2** - Образец на приемо-предавателен протокол за преокомплектовани колооси.
3. **Приложение №3** – „**Технология/Технически условия за преокомплектоване на колооси”** на ИЗПЪЛНИТЕЛЯ, одобрени от „БДЖ-Пътнически превози” ЕООД
4. **Приложение №4** - **„Технически условия за производство и доставка на колела за пътнически вагони”** на ИЗПЪЛНИТЕЛЯ, одобрени от „БДЖ-Пътнически превози” ЕООД
5. **Приложение №5** – Техническо предложение за изпълнение на обществената поръчка на ИЗПЪЛНИТЕЛЯ
6. **Приложение №6 -** Ценово предложение за изпълнение на обществената поръчка на ИЗПЪЛНИТЕЛЯ
7. **Приложение №7** - Гаранция за изпълнение

**ВЪЗЛОЖИТЕЛ: ИЗПЪЛНИТЕЛ:**

**Пламен Ангелов Пешаров**

*Управител на „БДЖ – Пътнически превози” ЕООД*

**Съгласувано с:**

......................................Н